Månedsbrev

For Maurstua september 2022

Velkommen til alle sammen, både til dere som har vært på ferie og dere som kommer til oss for første gang. Denne måneden har vi hatt fokus på at barna skal bli trygge på seg selv og sine nye omgivelser, og på de mange nye ansiktene som de skal dele avdeling med fremover.

Som tema denne måneden skal vi ha «meg selv». Barna skal få rom og tid til å utforske den nye hverdagen i trygge omgivelser der vi har forutsigbare rutiner som må bygges opp litt etter litt.

I rammeplanen står det: *«Barnehagen skal i samarbeid med foreldrene legge til rette for at barnet kan få en trygg og god start i barnehagen. Barnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn. Når barnet begynner i barnehagen, skal personalet sørge for tett oppfølging den første tiden slik at barnet kan oppleve tilhørighet og trygghet til å leke, utforske og lære.»*

Alle barn er forskjellige, og noen trenger mer tid til å bli trygg enn andre. Dette skal vi på Maurstua legge til rette for, og vi skal ha et tett samarbeid med dere som foreldre. Vi kommer til å fortsette med temaet «meg selv» i september.

Månedens fortelling: Lese bøker sammen med barna.

Månedens sang: Kjente barnesanger

Månedens nøkkelord

* *Meg selv*
* *Barnehage*
* *Mat*

Viktige datoer i september

* *Foreldremøte 22.september. Vi kommer med mer informasjon ang klokkeslett når det nærmer seg.*